เรื่องร้องเรียน: ยังมีพ่อค้าแม่ค้ายังมาจุดเตาถ่านเหมือนเดิมเลยค่ะ ขณะที่ทางทีมทีมเทศกิจมาตักเตือนว่าไม่ให้จุดเตาถ่านบริเวณนี้ ก็ยังมีอยู่ค่ะ ทั้งฝั่งร้านค้าเยอะๆ แล้วย้ายมาชิดฝั่งกำแพงคอนโด จุดทั้งช่วงบ่ายโมง และบ่ายสี่โมงเย็นเลยค่ะ ต้องคอยปิดหน้าต่างตลอดเพราะกลิ่นลอยเข้าห้อง ส่งกลิ่นเหม็นและทำให้เวียนหัวหายใจไม่ออกค่ะ
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณดังกล่าวแล้ว เจ้าหน้าที่ได้ติดต่อประสานกับผู้ประกอบการร้านค้าเพื่อประชาสัมพันธ์และขอความร่วมมือกับผู้ค้าไม่ให้จุดไฟด้วยเตาถ่าน เพื่อไม่ให้สร้างมลภาวะทางอากาศในพื้นที่ส่วนรวม โดยเจ้าหน้าที่แนะนำให้ใช้เครื่องดูดควันบนเตา เพื่อลดควัน หรือให้ปิ้งย่างจากที่อื่นแล้วค่อยนำมาขาย และกำชับให้ผู้ค้าช่วยกันรักษาความสะอาดในพื้นที่ดังกล่าวไม่ให้เกิดความเดือดร้อนแก่ประชาชน
ความเห็นของผู้แจ้ง: ขอบคุณสำหรับการปฏิบัติหน้าที่ในส่วนนี้นะคะ เข้าใจมากๆเลยค่ะว่าประทะกับคน หรือคุยกับคนมันค่อนข้างยากมากๆ
พื้นที่: แขวงจอมพล เขตจตุจักร กรุงเทพมหานคร